CELEX: 32015R2197
Language: sl
Date: 2015-11-27 00:00:00
Title: Izvedbena uredba Komisije (EU) 2015/2197 z dne 27. novembra 2015 o določitvi izvedbenih tehničnih standardov v zvezi s tesno koreliranimi valutami v skladu z Uredbo (EU) št. 575/2013 Evropskega parlamenta in Sveta (Besedilo velja za EGP)

28.11.2015   
            
            
               SL
            
            
               Uradni list Evropske unije
            
            
               L 313/30
            
         IZVEDBENA UREDBA KOMISIJE (EU) 2015/2197
   z dne 27. novembra 2015
   o določitvi izvedbenih tehničnih standardov v zvezi s tesno koreliranimi valutami v skladu z Uredbo (EU) št. 575/2013 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (1) in zlasti člena 354(3) Uredbe,
   ob upoštevanju naslednjega:
   
               (1)
            
            
               V skladu s standardiziranim pristopom za tržna tveganja imajo lahko institucije nižje kapitalske zahteve za valutna tveganja v zvezi z izravnanimi pozicijami v dveh valutah, če ti valuti štejeta za tesno korelirani v skladu z metodologijo iz člena 354(1) Uredbe (EU) št. 575/2013.
            
         
               (2)
            
            
               Pri navajanju tesno koreliranih valut bi se morala uporabljati običajna tržna praksa, da se najvišja izguba v 10 dneh zmanjša na najvišjo izgubo v enem dnevu, in sicer tako, da se največje gibanje valute v višini 4 % deli s kvadratnim korenom 10. Zato bi moral biti prag za najvišjo dnevno spremembo vrednosti v paru valut določen na 1,265 %.
            
         
               (3)
            
            
               Dnevna odstotna gibanja valut bi morala biti določena kot razlika med Napierjevim logaritmom vrednosti parov valut, zabeleženih na dva zaporedna dneva.
            
         
               (4)
            
            
               Absolutno vrednost tako dobljenega odstotnega deleža bi bilo treba primerjati s pragom za najvišjo dnevno spremembo vrednosti znotraj para valut v višini 1,265 %. Vse vrednosti, ki presegajo ta prag, bi morale veljati za kršitev 4-odstotne najvišje izgube v 10 dneh.
            
         
               (5)
            
            
               Treba je določiti največje število sprejemljivih izgub, tako da se pari valut, ki presegajo tak prag, ne bi šteli za korelirane v skladu s členom 354 Uredbe (EU) št. 575/2013. Poleg tega bi bilo treba pri izračunu največjega števila sprejemljivih izgub upoštevati tako dolge kot tudi kratke pozicije v tuji valuti. Število dovoljenih kršitev bi bilo treba zakrožiti navzdol in v skladu s tem najvišje število dovoljenih kršitev omejiti na sedem kršitev najvišjih izgub v preteklih treh letih ter 65 kršitev najvišjih izgub v preteklih petih letih.
            
         
               (6)
            
            
               Člen 354(1) Uredbe (EU) št. 575/2013 določa nižje kapitalske zahteve le za pozicije v „zadevnih tesno koreliranih valutah“. Zato bi bilo treba na podlagi meril za opredelitev tesno koreliranih valut oceniti le tiste pare valut, ki so sestavljeni iz posameznih valut držav članic in valut s seznama valut tretjih držav, relevantnih za finančne institucije v Uniji.
            
         
               (7)
            
            
               V oceno bi bilo treba vključiti tudi nekatere druge pare valut, ki so sestavljeni samo iz valut tretjih držav, kolikor so relevantni za portfelje institucij v Uniji. V skladu z zahtevami člena 354(1) Uredbe(EU) št. 575/2013 glede ustreznih opazovalnih dob bi bilo poleg tega treba pri odločitvi, katere valute vključiti v oceno, upoštevati samo tiste valute, za katere so na voljo dnevni podatki za petletno obdobje iz zanesljivega vira.
            
         
               (8)
            
            
               Člen 354(4) Uredbe (EU) št. 575/2013 določa posebno obravnavo za pare valut, sestavljene iz valut držav članic, ki sodelujejo v drugi fazi ekonomske in monetarne unije (ERM II), v kombinaciji z eurom ali drugimi valutami teh držav. Zato pari, sestavljeni iz teh valut, ne bi smeli biti „relevantni“. Za „relevantne“ pa bi bilo treba šteti pare, ki jih sestavljata valuta države članice ERM II in valuta, ki ni euro ali druga valuta ERM II.
            
         
               (9)
            
            
               Zato je treba oceniti korelacijo vseh parov valut, sestavljenih s kombiniranjem valut iz Priloge k tej uredbi.
            
         
               (10)
            
            
               Za zagotovitev varnosti v zvezi z uporabo seznama tesno koreliranih valut je treba seznam ocenjevati v skladu s členom 29(1)(d) Uredbe (EU) št. 1093/2010 Evropskega parlamenta in Sveta (2). Iz istih razlogov je treba tako ocenjevanje opravljati v rednih časovnih intervalih oziroma vsako leto na isti datum ali okrog tega datuma, razen če je ocenjevanje zaradi tržnega razvoja izjemoma potrebno v drugem obdobju.
            
         
               (11)
            
            
               Ta uredba temelji na osnutkih izvedbenih tehničnih standardov, ki jih je Komisiji predložil Evropski bančni organ.
            
         
               (12)
            
            
               Evropski bančni organ je opravil odprta javna posvetovanja o osnutkih izvedbenih tehničnih standardov, na katerih temelji ta uredba, analiziral morebitne z njimi povezane stroške in koristi ter zaprosil za mnenje interesno skupino za bančništvo, ustanovljeno v skladu s členom 37 Uredbe (EU) št. 1093/2010 –
            
         SPREJELA NASLEDNJO UREDBO:
   Člen 1
   Pari valut, ki izpolnjujejo zahteve iz člena 354(1) Uredbe (EU) št. 575/2013, so navedeni v Prilogi k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 176, 27.6.2013, str. 1.
   
      (2)  Uredba (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L 331, 15.12.2010, str. 12).
   
      PRILOGA
      
         Seznam tesno koreliranih valut
      
      
         Del 1 – Seznam tesno koreliranih valut v kombinaciji z eurom (EUR)
      
      Albanski lek (ALL), bosansko-hercegovska marka (BAM), bolgarski lev (BGN), češka krona (CZK), britanski funt (GBP), hrvaška kuna (HRK), maroški dirham (MAD), romunski lev (RON).
      
         Del 2 – Seznam tesno koreliranih valut v kombinaciji z dirhamom Združenih arabskih emiratov (AED)
      
      Angolska kvanza (AOA), kanadski dolar (CAD), kitajski juan (CNY), britanski funt (GBP), hongkonški dolar (HKD), libanonski funt (LBP), makajska pataka (MOP), perujski novi sol (PEN), filipinski peso (PHP), singapurski dolar (SGD), tajski baht (THB), tajvanski dolar (TWD), ameriški dolar (USD).
      
         Del 3 – Seznam tesno koreliranih valut v kombinaciji z albanskim lekom (ALL)
      
      Bosansko-hercegovska marka (BAM), bolgarski lev (BGN), češka krona (CZK), danska krona (DKK), hrvaška kuna (HRK), maroški dirham (MAD), romunski lev (RON), euro (EUR).
      
         Del 4 – Seznam tesno koreliranih valut v kombinaciji z amgolsko kvanzo (AOA)
      
      Dirham Združenih arabskih emiratov (AED), kitajski juan (CNY), hongkonški dolar (HKD), libanonski funt (LBP), makajska pataka (MOP), perujski novi sol (PEN), filipinski peso (PHP), singapurski dolar (SGD), tajski baht (THB), tajvanski dolar (TWD), ameriški dolar (USD).
      
         Del 5 – Seznam tesno koreliranih valut v kombinaciji z bosansko-hercegovsko marko (BAM)
      
      Albanski lek (ALL), bolgarski lev (BGN), češka krona (CZK), danska krona (DKK), britanski funt (GPB), hrvaška kuna (HRK), maroški dirham (MAD), romunski lev (RON), euro (EUR).
      
         Del 6 – Seznam tesno koreliranih valut v kombinaciji z bolgarskim levom (BGN)
      
      Albanski lek (ALL), bosansko-hercegovska marka (BAM), češka krona (CZK), danska krona (DKK), britanski funt (GPB), hrvaška kuna (HRK), maroški dirham (MAD), romunski lev (RON), euro (EUR).
      
         Del 7 – Seznam tesno koreliranih valut v kombinaciji s kanadskim dolarjem (CAD)
      
      Dirham Združenih arabskih emiratov (AED), hongkonški dolar (HKD), makajska pataka (MOP), singapurski dolar (SGD), tajvanski dolar (TWD), ameriški dolar (USD).
      
         Del 8 – Seznam tesno koreliranih valut v kombinaciji s kitajskim juanom (CNY)
      
      Dirham Združenih arabskih emiratov (AED), angolska kvanza (AOA), britanski funt (GBP), hongkonški dolar (HKD), libanonski funt (LBP), makajska pataka (MOP), perujski novi sol (PEN), filipinski peso (PHP), singapurski dolar (SGD), tajski baht (THB), tajvanski dolar (TWD), ameriški dolar (USD).
      
         Del 9 – Seznam tesno koreliranih valut v kombinaciji s češko krono (CZK)
      
      Albanski lek (ALL), bosansko-hercegovska marka (BAM), bolgarski lev (BGN), danska krona (DKK), hrvaška kuna (HRK), maroški dirham (MAD), romunski lev (RON), euro (EUR).
      
         Del 10 – Seznam tesno koreliranih valut v kombinaciji z dansko krono (DKK)
      
      Albanski lek (ALL), bosansko-hercegovska marka (BAM), bolgarski lev (BGN), češka krona (CZK), britanski funt (GBP), hrvaška kuna (HRK), maroški dirham (MAD), romunski lev (RON), singapurski dolar (SGD).
      
         Del 11 – Seznam tesno koreliranih valut v kombinaciji z britanskim funtom (GBP)
      
      Dirham Združenih arabskih emiratov (AED), bosansko-hercegovska marka (BAM), bolgarski lev (BGN), kitajski juan (CNY), danska krona (DKK), hongkonški dolar (HKD), hrvaška kuna (HRK), libanonski funt (LBP), maroški dirham (MAD), makajska pataka (MOP), singapurski dolar (SGD), tajvanski dolar (TWD), ameriški dolar (USD), euro (EUR).
      
         Del 12 – Seznam tesno koreliranih valut v kombinaciji s hongkonškim dolarjem (HKD)
      
      Dirham Združenih arabskih emiratov (AED), angolska kvanza (AOA), kanadski dolar (CAD), kitajski juan (CNY), britanski funt (GBP), libanonski funt (LBP), makajska pataka (MOP), perujski novi sol (PEN), filipinski peso (PHP), singapurski dolar (SGD), tajski baht (THB), tajvanski dolar (TWD), ameriški dolar (USD).
      
         Del 13 – Seznam tesno koreliranih valut v kombinaciji s hrvaško kuno (HRK)
      
      Albanski lek (ALL), bosansko-hercegovska marka (BAM), bolgarski lev (BGN), češka krona (CZK), danska krona (DKK), britanski funt (GBP), maroški dirham (MAD), romunski lev (RON), singapurski dolar (SGD), euro (EUR).
      
         Del 14 – Seznam tesno koreliranih valut v kombinaciji z južnokorejskim wonom (KRW)
      
      Perujski novi sol (PEN), filipinski peso (PHP), singapurski dolar (SGD), tajvanski dolar (TWD).
      
         Del 15 – Seznam tesno koreliranih valut v kombinaciji z libanonskim funtom (LBP)
      
      Dirham Združenih arabskih emiratov (AED), angolska kvanza (AOA), kitajski juan (CNY), britanski funt (GBP), hongkonški dolar (HKD), makajska pataka (MOP), perujski novi sol (PEN), filipinski peso (PHP), singapurski dolar (SGD), tajski baht (THB), tajvanski dolar (TWD), ameriški dolar (USD).
      
         Del 16 – Seznam tesno koreliranih valut v kombinaciji z maroškim dirhamom (MAD)
      
      Albanski lek (ALL), bosansko-hercegovska marka (BAM), bolgarski lev (BGN), češka krona (CZK), danska krona (DKK), britanski funt (GBP), hrvaška kuna (HRK), romunski lev (RON), singapurski dolar (SGD), tajski baht (THB), tajvanski dolar (TWD), euro (EUR).
      
         Del 17 – Seznam tesno koreliranih valut v kombinaciji z makajsko patako (MOP)
      
      Dirham Združenih arabskih emiratov (AED), angolska kvanza (AOA), kanadski dolar (CAD), kitajski juan (CNY), britanski funt (GBP), hongkonški dolar (HKD), libanonski funt (LBP), perujski novi sol (PEN), filipinski peso (PHP), singapurski dolar (SGD), tajski baht (THB), tajvanski dolar (TWD), ameriški dolar (USD).
      
         Del 18 – Seznam tesno koreliranih valut v kombinaciji s perujskim novim solom (PEN)
      
      Dirham Združenih arabskih emiratov (AED), angolska kvanza (AOA), kitajski juan (CNY), hongkonški dolar (HKD), južnokorejski won (KRW), libanonski funt (LBP), makajska pataka (MOP), filipinski peso (PHP), singapurski dolar (SGD), tajski baht (THB), tajvanski dolar (TWD), ameriški dolar (USD).
      
         Del 19 – Seznam tesno koreliranih valut v kombinaciji s filipinskim pesom (PHP)
      
      Dirham Združenih arabskih emiratov (AED), angolska kvanza (AOA), kitajski juan (CNY), hongkonški dolar (HKD), južnokorejski won (KRW), libanonski funt (LBP), makajska pataka (MOP), malezijski ringgit (MYR), perujski novi sol (PEN), singapurski dolar (SGD), tajski baht (THB), tajvanski dolar (TWD), ameriški dolar (USD).
      
         Del 20 – Seznam tesno koreliranih valut v kombinaciji z romunskim levom (RON)
      
      Albanski lek (ALL), bosansko-hercegovska marka (BAM), bolgarski lev (BGN), češka krona (CZK), danska krona (DKK), hrvaška kuna (HRK), maroški dirham (MAD), euro (EUR).
      
         Del 21 – Seznam tesno koreliranih valut v kombinaciji s singapurskim dolarjem (SGD)
      
      Dirham Združenih arabskih emiratov (AED), angolska kvanza (AOA), kanadski dolar (CAD), kitajski juan (CNY), danska krona (DKK), britanski funt (GBP), hongkonški dolar (HKD), hrvaška kuna (HRK), južnokorejski won (KRW), libanonski funt (LBP), maroški dirham (MAD), makajska pataka (MOP), malezijski ringgit (MYR), perujski novi sol (PEN), filipinski peso (PHP), tajski baht (THB), tajvanski dolar (TWD), ameriški dolar (USD).
      
         Del 22 – Seznam tesno koreliranih valut v kombinaciji s tajskim bahtom (THB)
      
      Dirham Združenih arabskih emiratov (AED), angolska kvanza (AOA), kitajski juan (CNY), hongkonški dolar (HKD), libanonski funt (LBP), maroški dirham (MAD), makajska pataka (MOP), perujski novi sol (PEN), filipinski peso (PHP), singapurski dolar (SGD), tajvanski dolar (TWD), ameriški dolar (USD).
      
         Del 23 – Seznam tesno koreliranih valut v kombinaciji s tajvanskim dolarjem (TWD)
      
      Dirham Združenih arabskih emiratov (AED), angolska kvanza (AOA), kanadski dolar (CAD), kitajski juan (CNY), britanski funt (GBP), hongkonški dolar (HKD), južnokorejski won (KRW), libanonski funt (LBP), maroški dirham (MAD), makajska pataka (MOP), malezijski ringgit (MYR), perujski novi sol (PEN), filipinski peso (PHP), singapurski dolar (SGD), tajski baht (THB), ameriški dolar (USD).
      
         Del 24 – Seznam tesno koreliranih valut v kombinaciji z ameriškim dolarjem (USD)
      
      Dirham Združenih arabskih emiratov (AED), angolska kvanza (AOA), kanadski dolar (CAD), kitajski juan (CNY), britanski funt (GBP), hongkonški dolar (HKD), libanonski funt (LBP), makajska pataka (MOP), perujski novi sol (PEN), filipinski peso (PHP), singapurski dolar (SGD), tajski bat (THB), tajvanski dolar (TWD).